cyanic-selkie/wikianc huggingface dataset:
Թիրոքսին
Կիրառում բժշկության մեջ
L-թիրոքսին կամ լեվոթիրոքսինը թիրոքսինի սինթետիկ անալոգն է։ Այն օգտագործվում է հիպոթիրեոզի դեպքում՝ վահանաձև գեղձի աշխատանքը կարգավորելու համար։ L-թիրոքսինը խթանում է հյուսվածքների աճը և զարգացումը, մեծացնում է դրանց թթվածնի պահանջարկը, խթանում է նյութափոխանակությունը, մեծացնում է նյարդային և սրտանոթային համակարգերի աշխատանքը։ Ավելի բարձր չափաբաժիններով L-թիրոքսինը արգելակում է հիպոթալամուսի (TRH) և ադենոհիպոֆիզի (TSH) հորմոնների արտադրությունը։ L-թիրոքսինը հեշտությամբ ներծծվում է մարսողական համակարգի կողմից։
Գրականություն
Կատեգորիա:Վահանագեղձի հորմոններ
Վելիկայա Վուլիգա
Վելիկայա Վուլիգա (Велика Вулига), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1921 թվականին։
2001 թվականի տվյալներով Վելիկայա Վուլիգա գյուղում բնակվում էր 1 145 մարդ։ Բնակավայրը զբաղեցնում է 4,7 կմ² տարածք։ Բնակչության խտությունը կազմում էր 243,62 մարդ/կմ²։
Ածիկ
Ածիկ, հայկական ազգային քաղցրահամ ուտելիք։ XIX դարի վերջին և XX դարի սկզբին տարածված էր Սասունում, Կարինում, Մուշում, Հարքում, Արցախում, Շիրակում, Ջավախքում և այլուր։ Այժմ էլ մասամբ գործածում են Վայոց ձորում, Ապարանում, Գավառում։
Պատրաստում են ծլած ցորենից։ Սկուտեղի մեջ փռած վիճակում ցորենը պահում են մութ ու տաք տեղում 10-15 օր և ամեն օր խոնավացնում։ Երբ ցորենի ծիլերը հասնում են 12–15 սմ բարձրության, դրանք ծեծում են սանդում, հյութի հետ ալյուր խառնում և եփում մինչև կարմրավուն դառնալը։ Ցորենի մեջ եղած օսլան հիդրոլիզվում է օլիգոշաքարների, օրինակ՝ մալտոզի (ածկաշաքար), որով և պայմանավորված է ածիկի քաղցր համը։
Կատեգորիա:Հայկական քաղցրավենիքներ
Ջուրը (նկար)
Ջուրը (l'Acqua), իտալացի գեղանկարիչ Ջուզեպպե Արչիմբոլդոյի (Giuseppe Arcimboldo), որն ստեղծվել է 1566 թվականին։ Գտնվում է Վիեննայի արվեստի պատմության թանգարանում ։ Նկարվել է յուղաներկով փայտի վրա։ Չափերը՝ 66,5 × 50,5 սմ։
Նկարագրություն
«Ջուրը» «Չորս տարերք» շարքի նկարներից մեկն է, որի մեջ մտնում են նաև «Հողը», «Կրակը» և «Օդը»։ Ջրի այլաբանական դիմանկարը պատրաստված է մարգարտամոխրագույն սառը գույներով։ Մութ խոր ֆոնի վրա պատկերված է կնոջ կիսադեմ։ Նրա տարօրինակ դիմանկարը ամբողջությամբ կազված է ջրային տարերքի խոնավ և սայթաքուն բնակիչներիից, բազմազան ձկներից, այդ թվում՝ շնաձկներից, կաղամարներից։ Ծովային խեցին, ականջօղն ու մարգարտե վզնոցը ծառայում են որպես զարդեր։ Նրա ուսին ութոտնուկ է։ Կրծքավանդակի վրա կան լոբստեր, ծովային կրիա և ծովախեցգետին։ Գլխի վերին մասում խառնվել են ձկները, ծովախեցգետինները, փոկը, ծովաձիուկն ու կարմիր կորալները ։
«Չորս տարերքներ» նկարների շարքը ստեղծվել է որպես նվեր «Տարվա եղանակներ» շարքի Հռոմեական սրբազան կայսրության կայսր Մաքսիմիլիան 2-րդի համար։ Մաքսիմիլիանը սիրում էր Արչիմբոլդոյի արվեստը և աջակցում էր նրա ստեղծագործական գործունեությանը։ Նկարիչն ստացել է հասանելիություն հազվագյուտ ֆաունայի և ֆլորայի կայսերական հավաքածուին, որպեսզի նա կարողանա ստեղծել իր ֆանտաստիկ արվեստը՝ դիտելով եւ վերլուծելով բնությունը ։ Դրա հետ մեկտեղ Արչիմբոլդոն եղել է կայսերական պալատի եզակի հավաքածուի պահապանը ։
Ծանոթագրություններ
Կատեգորիա:1566 նկարներ Կատեգորիա:Վիեննայի արվեստի պատմության թանգարանի նկարներ Կատեգորիա:Ջուզեպպե Արչիմբոլդոյի նկարներ
Պակ Ջին Յոնգ
Պակ Ջին Յոնգ (հանգըլ՝ 박진영, ), նաև հայտնի է, որպես  J. Y. Park կամ  JYP, հարավկորեացի երգիչ, պրոդյուսեր և դերասան։ Հիմնադրել է JYP Entertainment լեյբլը։
Կենսագրությւոն
Պակ Ջին Յոնգը ծնվել է Սեուլում։ Նա ավարտել է Բեմյունի ավագ դպրոցը, ապա ընդունվել է Յոնսեի համալսարան ։
Երաժշտական կարիերա
1992 թվականին Պակը առաջնաելույթ ունեցավ «Park Jin-Young and the New Generation» խմբով, բայց այն հաջողություն չունեցավ։ 1994 թվականին «Blue City» ալբոմով առաջնաելույթ ունեցավ, որպես սոլո երգիչ և մեծ հաջողութուն ունեցավ։
Պակը թողարկել է շատ ալբոմներ։ Նրա «Blue City» ալբոմին հաջորդեց 1995 թվականին թողարկված «Tantara» ալբոմը։ 1997 թվականին թողարկեց «Summer Jingle Bell» ալբոմը՝ «She Was Pretty» երգով։ Նրա չորրորդ «Even After 10 Years» ալբոմի գլխավոր երգը կոչվում է «Honey» (1998), յոթերորդ «Back To Stage» ալբոմինը՝ «Kiss» (2007)։ 2013 թվականին թողարկեց «White in Snow» ալբոմը։ Նա նաև երգեր է գրել իր լեյբլի արտիստներ Ռեյնի և Wonder Girls-ի համար։
2008 թվականի մայիսին համագործակցել է Ջեկի Չանի հետ «Ես սիրում եմ Ասիան» նախագծի ցուցադրության համար, որը նվիրված էր նույն տարում Սիչուանում տեղի ունեցած ողբերգական երկրաշարժին։ Ջեկի Չանի և Կան Ջե Գյուի հետ զբաղվել են այդ նախագծի «Smile Again» երգի պրոդյուսերինգով ։ Երգը կատարել են բազմաթիվ կորեացի արտիստներ ։ Երգը թողարկվել է մայիսի 30-ին JYP Entertainment-ի պաշտոնական Յություբյան ալիքում ։
2009 թվականի դեկտեմբերի 3-ին թողարկել է իր «No Love No More» երգը ։ 2011 թվականի ապրիլի 12-ին նա համագործակցել է Brown Eyed Girlsխմբի Գա Ինի հետ, թողարկելով «Someone Else» երգը։ Երգը զբաղեցրել է երկրորդ հորիզոնականը Gaon Digital Chart հիթ շքերթում և վաճառվել է երգի ավելի քան 1մլն օրինակ։ 2012 թվականի ապրիլի 28-ին թողարկեց «You're the One» երգը։ Երգը զբաղեցրել է երրորդ հորիզոնականը և վաճառվել է 1.5մլն օրինակ։
2015 թվականին Ջին Յոնգը համագործակցելով Ջեսսիի հետ, թողարկեց «Who's Your Mama?» երգը։ Երգը միանգամից դարձավ հիթ ։ Նույն տարում նա մասնակցել է «Infinite Challenge Yeongdong Expressway Music Festival» նախագծին և կատակերգու Յու Ջե Սոկի հետ կատարել է դուետ, թողարկելով «I'm So Sexy» երգը։
2016 թվականին Պակ Ջին Յոնգը թողարկեց «Still Alive» սինգլը։ Այդ ժամանակ նա նկարահանվեց Կոնան Օ'Բրայենի «Կոնանը Կորեայում » հատուկ հաղորդումում և Կոնան Օ'Բրայենի, Սթիվեն Յանի ու Պակ Չի Մինի հետ ձայնագրել են «Fire» երգը, որի տեսահոլովակում նկարահանվել են Wonder Girls և Twice խմբերը The song was released on Conan O'Brien's YouTube channel on April 9. :
Գրագողության դատական հայց
2011 թվականի փետրվարի 10-ին երգահան Կիմ Սին Իլը դատական հայց ներկայացրեց Պակի դեմ՝ պնդելով, որ IU-ի համար գրված Someday երգի սկիզբը վերցվել է իր «To My Man» երգից։ Կիմը Պակից պահանջում էր 110 միլիոն վոն՝ գրագողության համար ։ Ջին Յոնգը հրաժարվեց վճարելուց ։ 2012 թվականի փետրվարի 10-ին Սեուլի Կենտրոնական դատարանը հաստատեց, որ «Someday» երգի սկիզբը վերցրել են Կիմի երգից և Պակին ստիպեց Կիմ Սին Իլին վճարել 21.67մլն վոն ։ Պակը բողոքարկեց վճիռը, բայց 2013 թվականի հունվարի 24-ին դատարանը նրան հրամայեց վճարել 56.93մլն վոն՝ 21.67մլն վոնի փոխարեն և Կիմ Սին Իլը հաղթեց դատը ։
Դերասանական գործունեություն
2011 թվականի սկզբին նկարահանվել է «Նպատակասլացները» դրամայում, որի համար «Baek Sang Arts Awards» փառատոնում անվանակարգվել է «Տարվա նոր դերասան» կատեգորիայում։ 2012 թվականի հունվարին նկարահանվել է «Նպատակասլացները» դրամայի շարունակությունում, որը կոչվում է «Նպատակասլացները 2» ։
2011 թվականին «Հինգ միլիոն դոլարանոց մարդը» ֆիլմում խաղացել է գլխավոր դերը ։ Ֆիլմը թողարկվել է 2012 թվականի հուլիսի 19-ին ։
Անձնական կյանք
1999 թվականին Պակ Ջին Յոնգն ամուսնացավ Սո Յուն Ջոնգի հետ։ 2009 թվականի մարտին զույգը հայտարարեց բաժանման մասին ։ 2013 թվականի հոկտեմբերի 10-ին նա նորից ամուսնացավ ։
Պակը շատ լավ է անգլերեն խոսում, որի ապացույցը ԱՄՆ-ում իր անգլերեն հարցազրույցներն են ։
Արտաքին հղումներ
Կատեգորիա:Հարավկորեացի երգիչներ Կատեգորիա:Հարավկորեացի դերասաններ Կատեգորիա:Հարավկորեացի պարողներ Կատեգորիա:Հարավկորեացի երգահաններ Կատեգորիա:JYP Entertainment Կատեգորիա:Հարավկորեացի կինոդերասաններ Կատեգորիա:21-րդ դարի երգիչներ Կատեգորիա:Հարավկորեացի պարային երաժիշտներ
Իվ Մարշեսսո
Իվ Մարշեսսո (Yves Marchesseau, ), ֆրանսիացի դերասան և հեռուստահաղորդավար, հայտնի է որպես Ֆորտ Բոյար հեռուստախաղի մեջ բանտապահ Լյա Բուլյայի (La Boule)։
Կենսագրություն
Իվ Մարշեսսոն ծնվել է 1952 թվականին։ Ապրել է Բերնյոյ գյուղում և աշխատել Obut պետանկ գնդիկների վաճառող ։ Ֆորտ Բոյար հաղորդման մասին տեղեկացել է «Radio France La Rochelle» ռադիոկայանի հայտարարությունից․
Հաղթելով մրցույթը, որին մասնակցում էր մոտ քսան մարդ, Իվը դարձել է Լյաբուլ՝ նավաստի, որը նավաբեկությունից հետո գտնվել է Ֆորտ Բոյարում։ Նրա հերոսը խփում է կոչնազանգին՝ ցույց տալով հաջորդ խաղի սկիզբն ու ավարտը, ինչպես նաև ուղարկում է զնդան այն խաղացողներին, որոնց չի հաջողվում կատարել առաջադրանքը ժամանակին և վերցնել բանալին։ Առաջին անգամ նա շոուում հայտնվել է 1994 թվականին։ 2013 թվականին առողջական խնդիրների պատճառով լքել է շոուն․
Մահ
Մահացել է 2014 թվականի սեպտեմբերի 28-ի և 29-ի գիշերը՝ 62 տարեկանում ։ Մահվան պատճառը կերակրափողի քաղցկեղն էր։ Բացի այդ, դերասանը հիվանդ էր շաքարային դիաբետով։
Դերասանի մոտ կերակրափողի քաղցկեղը հայտնաբերվել է 2013 թվականի վերջին։ 2014 թվականի մայիսին բուժման պատճառով նա ստիպված էր թողնել աշխատանքը։ Ասվում է, որ ռադիո և քիմիաթերապիայի պատճառով Մարշեսոն կորցրել է մոտ 9 կիլոգրամ ։ Դերասանը չի կարողացել մասնակցել հեռուստատեսային խաղի 25-ամյա հոբելյանական եթերաշրջանին, բայց նա հույս ուներ, որ եթե լավանա, հաջորդ եթերաշրջանում կվերադառնա ծրագրին։
Ծանոթագրություններ
Կատեգորիա:Ֆրանսիացի դերասաններ
Ազեկ Վարի
Ազեկ Վարի, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում ։
Ծանոթագրություններ
Կատեգորիա:Արևմտյան Հայաստանի գյուղեր
Բրիզեն (Շպրեվալդ)
Բրիզեն (Briesen), կոմունա Գերմանիայի Բրանդենբուրգ երկրամասում։
Գտնվում է Օդեր Շպրե շրջանի կազմում։ Բնակչությունը կազմում է 811 մարդ (2010 թվականի դեկտեմբերի 31-ի տվյալներով)։ Տարածքը կազմում է 9,04 կմ²։ Պաշտոնական կոդ՝ 12 0 71 028։
Նարին (այլ կիրառումներ)
Նարին եզրը կարող է վերաբերել.
Բիրական
Բիրական (Биракан), քաղաքատիպ ավան Ռուսաստանի Հրեական ինքնավար մարզի Օբլուչենսկի շրջանի կազմում։
Բրիզեն (Շպրեվալդ)
Արտաքին հղումներ
Կատեգորիա:Գերմանիայի քաղաքներ
Բիրական
Բնակչությունը 2010 թվականին գրանցված տվյալներով կազմում էր 2457 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Հրեական ինքնավար մարզի Օբլուչենսկի շրջանի բնակավայրեր Կատեգորիա:1905 թվականին հիմնադրված բնակավայրեր
(2832) Լադա
Միջին հեռավորությունը Արեգակից կազմում է 2,475246 ա. մ., առավելագույնը մոտենում է 2,2587 ա. մ. հեռավորության վրա և հեռանում 2,6918 ա. մ. ։ Արեգակի շուրջ մեկ ամբողջական պտույտ է կատարում 1422,41 երկրային օրվա ընթացքում, իր ուղեծրով շարժվելով միջինում 0,253091 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,17° անկյուն։
Արտաքին հղումներ
Կատեգորիա:1975 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կրասնոյար (գյուղ, Բելեբեևսկի շրջան)
Կրասնոյար (Краснояр, Краснояр), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 83 մարդ։
Նորաբանություն
Նորաբանություն, լայն առումով՝ լեզվի մեջ երևան եկած և դեռ քաղաքացիության իրավունք չստացած նոր բառեր, իմաստներ, դարձվածքային միավորներ, ինչպես նաև ոճական ու քերականական իրողություններ, նեղ առումով՝ լեզվի յուրաքանչյուր էվոլյուցիոն փուլում գործածվող այն բոլոր նոր բառերը, որ կազմվում են նոր հասկացություն արտահայտելու կամ նոր առարկա, երևույթ, հատկանիշ ևն նշանակելու համար։
Նորաբանությունների մեջ առնում են նաև նորագույն փոխառությունները։ Տարբերակում են՝ բառային նորաբանություններ, որոնք իրենց հնչյունական կազմով և իմաստով բոլորովին նոր բառեր են և առաջին անգամ են գործածվում լեզվում, իմաստային նորաբանություններ, որոնք լեզվում արդեն եղած բառերն են՝ նոր իմաստներով։ Նոր բառը լեզվում լայն տարածում ստանալուց հետո դադարում է նորաբանություն լինելուց։
Առանձնանում են հեղինակային նորաբանությունները կամ դիպվածային բառերը, որոնք կազմվում են առանձին հեղինակների կողմից կամ զանազան առիթներով և լեզվում տարածում չեն գտնում՝ որսասար (Հովհաննես Թումանյան), մասիսվել, արարատվել (Հովհաննես Շիրազ), լեզվամտածողություն (Գուրգեն Մահարի) և այլն։
Կատեգորիա:Բառագիտություն
Էքս դ՛Անժիյոն (կանտոն)
Էքս դ՛Անժիյոն (Aix-d'Angillon), Ֆրանսիայի կանտոն է, գտնվում է Կենտրոն շրջանում։ Շեր դեպարտամենտի կանտոնն է։ Մտնում է Բուրժ օկրուգի մեջ։ Համաձայն 1999 թվականի մարդահամարի կանտոնի բնակչությունը 12466 մարդ էր։ Կանտոնի համարը 1801 է։ Կանտոնում կա 12 կոմունա։
Արտաքին հղումներ
Կատեգորիա:Ֆրանսիայի կանտոններ
Դեղթափի լեռնաշղթա
Դեղթափի լեռներ, Աղդաղի լեռներ, լեռներ Հայկական լեռնաշխարհում, Բյուրակն լեռնահամակարգում, Խնուսից հյուսիս ։
Ծանոթագրություններ
Կատեգորիա:Թուրքիայի լեռնաշղթաներ Կատեգորիա:Հայկական լեռնաշխարհի լեռնաշղթաներ
Ֆիլակ
Ֆիլակ, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում : Գտնվում էր Բաթման (Քաղիրդ) գետի աջ ափին, Ֆարկին գյուղաքաղաքից 18 կմ հարավ-արևելք :
Բնակչության մասին տվյալներ չեն պահպանվել։
Սքեյթ-պարկ (Երևան)
Սքեյթ-պարկ, հանգստյան գոտի Երևանի Օղակաձև զբոսայգու 6-րդ հատվածում ։ Տեղակայված է Սուրբ Գրիգոր Լուսավորիչ մայր եկեղեցու և Տարաս Շևչենկոյի հուշարձանի հարևանությամբ։
Պատմություն
Սքեյթ-պարկը կառուցվել է Օղակաձև զբոսայգու 6-րդ հատվածի հիմնանորոգման ժամանակ ։ Տեղակայվել է Սուրբ Գրիգոր Լուսավորիչ մայր եկեղեցու հարևանությամբ գտնվող չգործող ջրավազանի տարածքում։ Այգին կառուցվել է Ուկրաինայի հայ համայնքի և հատկապես նրա ղեկավար Վիլեն Շատվորյանի նվիրատվությամբ ։ Հանգստի գոտին զբաղեցնում է 5044 քմ տարածք։ Տարածքի արևելյան կողմում ամֆիթատրոն է կառուցված։ Նախատեսվում է նաև սքեյթի վարձակալման կետ, բուժկետ կառուցել ։
Բացում
Սքեյթ-պարկի բացումը տեղի է ունեցել 2021 թվականի նոյեմբերի 15-ին։ Բացմանը արարողությանը մասնակցել են Ազգային ժողովի նախագահ Ալեն Սիմոնյանը, Ուկրաինայի Գերագույն ռադայի պատգամավորներ, քաղաքական և հասարակական գործիչներ։ Բացման արարողությանը հաջորդել է հայտնի երգիչներ Հարութ Փամբուկչյանի, Գարիկի, Սոնայի, Ռեինկարնացիա բենդի մասնակցությամբ համերգը։ Համերգի հատուկ հյուրերն են եղել KAZKA և Hardkiss ուկրաինական խմբերը ։
Ծանոթագրություններ
Կատեգորիա:Երևանի զբոսայգիներ Կատեգորիա:2021 հիմնադրումներ Հայաստանում
Քենիայի Բոմաս
Քենիայի Բոմասը զբոսաշրջային գյուղ է Լանգատայում, Նայրոբիում՝ Քենիայի մայրաքաղաքում։ Բոմասը (տնամերձ տարածքները) ցուցադրում է ավանդական գյուղեր, որոնք պատկանում են քենիական մի քանի ցեղերին։ Քենիայի Բոմասը Աֆրիկայի ամենամեծ լսարաններից մեկն է։ Այն գտնվում է Կենտրոնական բիզնես թաղամասից մոտավորապես 10 կմ հեռավորության վրա։
Ծագում
Բոմաս բառը ծագում է սուահիլի «Բոմա» բառից, որը նշանակում է տնամերձ, հետևաբար բոմաս բառը հոգնակի է։ Այն ստեղծվել է կառավարության կողմից 1971 թվականին՝ որպես Քենիայի զբոսաշրջության զարգացման կորպորացիայի դուստր ընկերություն՝ որպես զբոսաշրջային գրավչություն։ Այն նաև ցանկանում էր պահպանել և խթանել Քենիայի տարբեր ցեղային խմբերի հարուստ և բազմազան մշակութային արժեքները։ Մարիո Մասսոն նրա առաջատարն է։
Արտաքին հղումներ
Կատեգորիա:Թանգարաններ բաց երկնքի տակ Կատեգորիա:Քենիայի թանգարաններ
Գրիքուայի ընտանիք
Գրիքուայի ընտանիք, ոչ մեծ աստերոիդների խումբ է, որը տեղաբաշխված է աստերոիդների հիմնական գոտում։ Այս ընտանիքի աստերոիդների մեծ կիսաառանցքները ընկած են 3,1 - 3,27 ա. մ. միջակայքում և ունեն բավականին մեծ էքսցենտրիսիտետ` ոչ քիչ, քան 0,35 ։ Ընտանիքը անվանվել է (1362) Գրիքուա աստերոիդի անունից։
Այսպիսի զգալի էքսցենտրիսիտետ այս աստերոիդները ունեն հսկա մոլորակ Յուպիտերի շնորհիվ։ Գրիքուայի ընտանիքի աստերոիդները այն փոքր թվով աստերոիդներից են, որոնք գտնվում են աստերոիդների գոտու չափազանց քիչ բնակեցված մասում, որի համար առանձնահատուկ է Յուպիտերի հետ ուժեղագույն 2:1 ուղեծրային ռեզոնանս, որտեղ աստերոիդի ամեն երկու պտույտին Արեգակի շուրջ համապատասխանում է Յուպիտերի մեկ պտույտ։ Այսինքն, ամեն երկու (աստերոիդի) տարին մեկ անգամ տեղի է ունենում աստերոիդի և Յուպիտերի մերձեցում, որի ժամանակ մոլորակը ունենում է այս աստերոիդների վրա ուժեղ ձգողական ազդեցություն, ինչը բերում է էքսցենտրիսիտետի աստիճանական աճին։ Այդ պատճառով, այս ընտանիքի աստերոիդների ուղեծրերը չափազանց անկայուն են։ Մոտակա հազարամյակների ընթացքում նրանց էքսցենտրիսիտետը կաճի այնքան, մինչև նրանց ուղեծրերը կսկսեն հատել Մարսի կամ Յուպիտերի ուղեծիրը, որից հետո նրանք կամ դուրս կշպրտվեն իրենց ուղեծրերից ավելի հաստատուն ուղեծրեր, կամ կդառնան մոլորակներից մեկի արբանյակը ։
Ծանոթագրություններ
Կատեգորիա:Աստերոիդների ընտանիքներ
Ակբուզատ (էպոս)
«Ակբուզատ» (Аҡбуҙат), բաշկիրական էպոս (կուբաիր), Ուրալ-Բատիրի և նրա հետնորդների մասին հերոսական հեքիաթների շարքից («Ուրալ-Բատիր», «Բաբսակ և Կուսեկ» և այլն)։
Նկարագրություն
1910 թվականին այն գրի է առել Մուխամետշա Բուրանգուլովը սեսեն-Գաբիտից ։ Էպոսի երկրորդ տարբերակը նա գրի է առել  1917 թվականին, Օրենբուրգի նահանգի Օրենբուրգի շրջանի Բուրզյան Վոլոստի Բաբալարովո գյուղում (այժմ՝ Կույուրգազինսկի շրջան, Բաշկորտոստան) ժողովրդական սեսեն Ղաթիաթուլլա Բիկկուջինից։
Էպոսում մեծ տեղ են զբաղեցնում ժողովրդական դիցաբանության պատկերները, հնագույն մարդկանց պատկերացումները աշխարհի կառուցվածքի մասին։ Ավանդության մեջ բանաստեղծական և արձակ տեքստերը հերթափոխվում են, և սրա հետ է կապված նաև կուբայրի կատարման ինքնատիպությունը։ Արձակ հատվածը պատմում է սեսենը սովորական պատմողական ձևով, բանաստեղծական տեքստը կատարվում է ասերգության մեղեդու ձևով։
Էպոսում կան բազմաթիվ մոտիվներ, դրվագներ, պատկերներ, որոնք այն կապում են «Ուրալ-Բատիր» էպոսի հետ, օրինակ՝ Խումայ, Կախկախա, Շուլգեն, Ակբուզատ կերպարները, կախարդական ադամանդե թրի խորհրդանիշը և այլն։ Այս առասպելական կերպարներն ունեն կոմպոզիցիոն կարևոր հատկանիշ և գաղափարա-գեղարվեստական ​​մեծ արժեք։ Երկու ստեղծագործություններում էլ իրադարձությունները տեղի են ունենում Ուրալյան լեռների տարածքում։
Բովանդակություն
Սյուժեի հիմքում իրական աշխարհն է՝ կյանք և սովորույթներ, բաշկիրների հնագույն սովորույթներ և պատկերացումներ երջանիկ ապագայի մասին ։ Էպոսի բովանդակությունը առասպելական հերոսական ստեղծագործություն է։ Էպիկական հեքիաթի հիմնական թեման բատիրի (հերոսի) պայքարն է հանուն մարդկանց երջանկության, հանուն արդարության հաղթանակի ։
Էպոսի գլխավոր հերոս Խաուբան-Բատիրը իր հոր՝ Սուրա-Բատիրի, պապ Իդելի և նախապապ Ուրալ-Բատիրի ազնվական գործերի շարունակողն է։
«Ակբուզատ» էպոսում Խաուբանը գնում է Շուլգենի ստորջրյա թագավորություն՝ փնտրելու դիվաների կողմից գողացված Ակբուզատին և Ուրալ Բատիրի ադամանդե թուրը։ Նա ոչնչացնում է դիվաներին (дейеу- հսկա մարդնման գերբնական էակներ) և վիշապներին, ոչնչացնում է ստորջրյա թագավորությունը, որտեղ բնակվում է չար և դավաճան տիրակալ Շուլգենը։ Իր թագավորությունից Խաուբենը ազատում է Ակբուզատի ձիուն` Տուլպարին (թևավոր), որի հետնորդները մինչ օրս հավատարմորեն ծառայում են մարդկանց։ Ձիու հետ նա վերադառնում է երկիր և իր ժողովրդին ազատում Խան Մասիմի ստրկությունից։
Հետո նա վերադառնում է լիճ և ստորջրյա թագավորության տիրակալին մանր կտորների է բաժանում, իսկ բնակիչներին վերածում օձերի, դոդոշների և չղջիկների։ Փրկում է յոթ բատիրներին՝ Կիպսակ Բատիրին, Կատայ Բատիրին, Տոկլես Բատիրին, Թամյան Բատիրին, Յուրմատի Բատիրին և Տաբին Բատիրին՝ բաշկիրական յոթ տոհմերի հիմնադիրներին։ Հաղթելով թշնամիներին և ազատելով դիվաների կողմից գողացված աղջիկներին՝ Խաուբանն ամուսնանում է ստորջրյա թագավոր Ներկեսի դստեր հետ ։
Ժամանակակից մշակույթում
Կոմպոզիտոր Ա. Ա. Էյխենվալդը բաշկիրական «Ակբուզատ» էպոսի հիման վրա գրել է «Տափաստան» օպերան, որն առաջին անգամ բեմադրվել է 1931 թվականին Սամարայի օպերային թատրոնի բեմում ։
Նաև էպիկական լեգենդի հիման վրա կոմպոզիտորներ Հ. Զաիմովը և Ա. Սպադավեկկիան ստեղծել են «Ակբուզատ» («Կախարդական ձին») օպերան։ 1942 թվականին օպերան առաջին անգամ բեմադրվել է Բաշկիրիայի օպերայի և բալետի թատրոնում։
Հղումներ
Կատեգորիա:Բաշկիրական էպոսներ Կատեգորիա:Ժողովրդական բանահյուսություն Կատեգորիա:Բաշկորտոստան
Էթել Ռիդ
Էթել Ռիդ (Ethel Reed, ), համաշխարհային ճանաչում ունեցող ամերիկացի նկարչուհի, գծագիր ։
Կյանք և կրթություն
Ծնվել է 1874 թվականի մարտի 13-ին, Նյուբերիպորտում (ԱՄՆ, Մասաչուսեթսի նահանգ)։ Նրա հայրը մահացել է այն ժամանակ, երբ Էթելը դեռ դեռահաս էր. նրա մայրը շատ դժվարությունների միջով է անցել։ Նկարչական կրթություն ստացել է նկարիչ-մանրանկարիչ Լորա Հիլլի մոտ։
Կարիերա
Էթելը, ում ստեղծագործական մեթոդի համար որպես հիմք է ծառայել բնօրինակից կատարված դիմանկարային էտյուդը, աշխատել է շատ ու հաջողությամբ։ Ճանաչում է ստացել այն բանից հետո, երբ 1985 թվականին նկարազարդել է Գերտրուդա Սմիթի գիրքը։ Հեշտ ճանաչելի նրա ձեռագիրը, որով կատարված են այդ նկարազարդումները, դարձել են նրա ֆիրմային ոճը, նա սկսել է ստեղծել պատի թերթեր։
Անգլիական «Պանչ» ամսագիրը Ռիդին պարբերաբար պատվիրել է ծաղրանկարներ, իսկ ԱՄՆ-ում նա աշխատել է միայն Նյու Յորքում ու Բոստոնում «Լեմսոն, Վոլֆ և ընկերություն» հրատարակչության հետ։
1896 թվականին նա մոր հետ մեկնել է Եվրոպա։ 1897 թվականին նրանք բնակություն են հաստատել Լոնդոնում, որտեղ Ռիդը աշխատել է որպես պատկերազարդող և այդ թվում նաև համագործակցել «Դեղին գիրքը» ամսագրի հետ։ Նրա հետագա ճակատագրի մասին տեղեկությունները շատ քիչ են։
Մահ
Նրա կենսագիրը պնդում է, որ նրա մահվանը նպաստել են հարբեցողությունն ու քնաբեր դեղերի շատ օգտագործումը ։ Մահացել է 1912 թվականին քնած ժամանակ ։
Արտաքին հղումներ
Կատեգորիա:Ամերիկացի նկարիչներ Կատեգորիա:Ամերիկացի գրաֆիկական դիզայներներ Կատեգորիա:Ամերիկացի արվեստագետներ
Կառլո Չամպի
Կառլո Ադզելո Չամպի (Carlo Azeglio Ciampi, ), իտալացի պետական գործիչ, Իտալիայի Հանրապետության 10-րդ նախագահ (1999-2006 թվականներ), Իտալիայի Նախարարների խորհրդի նախագահ (1993-1994 թվականներ)։
Կրթություն և Երկրորդ համաշխարհային պատերազմ
1941 թվականին Պիզայի բարձրագույն նորմալ դպրոցում ստացել է բանասիրության աստիճան, շարունակել է կրթություն ստանալ Պիզայի համալսարանում՝ ստանալով իրավագիտության աստիճան։
Երկրորդ համաշխարհային պատերազմի ժամանակ մոբիլիզացվել է լեյտենանտի կոչումով և ուղարկվել Ալբանիա։ Երբ 1943 թվականի սեպտեմբերին Իտալիայի և դաշնակիցների միջև զինադադար է կնքվել, նա հրաժարվել է միանալ Իտալիայի սոցիալական Հանրապետությանը և թաքնվել է Սկանոյում։ 1944 թվականի մարտի 24-ին մոտավորապես վաթսուն հոգանոց խմբի հետ ուղևորվել է դաշնակից զորքերի վերահսկողության տակ գտնվող տարածքի կողմը։ Մասնակցել է հակաֆաշիստական լիբերալ-սոցիալիստական կուսակցության գործողություններին և այդպիսով միացել է «Դիմադրության շարժմանը»։
Գործունեություն Իտալիայի բանկում
Համալսարանն ավարտելուց հետո աշխատել է Իտալիայի բանկում, 1960 թվականից՝ բանկի կենտրոնական վարչությունում, իսկ 1972 թվականին դարձել է բանկի գլխավոր քարտուղարը։ 1976-1978 թվականներին զբաղեցրել է գլխավոր տնօրենի տեղակալի պաշտոնը, հետագայում դարձել է գլխավոր տնօրեն։ 1979 թվականի հոկտեմբերին նշանակվել է Իտալիայի բանկի նախագահ։ Բանկը գլխավորել է անկայունության ժամանակաշրջանում, որը կապված էր Միկելե Սինդոնների գործի և Իտալիայի բանկի ղեկավարի պաշտոնում իր նախորդի՝ Պաոլո Բաֆիի հասցեին մեղադրանքների և բանկի տնօրենի տեղակալի կալանավորման հետ։
Պետական պաշտոններ
1992-1993 թվականներին իտալական քաղաքականության մեջ հակակոռուպցիոն լայնածավալ հետաքննությունների հետևանքով լուրջ ճգնաժամ է տեղի ունեցել, որը հանգեցրել է ավանդական կուսակցությունների կոնսենսուսի կորստին, որոնք մինչ այդ գերիշխող դեր են խաղացել իտալական քաղաքականության մեջ։ Երկրի կայունությունը երաշխավորելու և հաջորդ ընտրությունների հանգեցնելու համար Հանրապետության նախագահ Օսկար Լուիջի Սկալֆարոն հանձնարարել է Չամպիին նոր կառավարություն ձևավորել։ 1993 թվականի ապրիլից մինչև 1994 թվականի մայիս նա զբաղեցրել է Իտալիայի Նախարարների խորհրդի նախագահի պաշտոնը։ Այդ պաշտոնում նա ականատես է եղել մի շարք ճգնաժամային իրադարձությունների՝ լուրջ տնտեսական ճգնաժամ, իտալական լիրայի EMS համակարգից դեվալվացիա, Սոմալիի իտալացի զինվորականների մասնակցությամբ ռազմական բախումներ և մաֆիայի ակտիվացում, որը մի շարք ահաբեկչական գործողություններ է իրականացրել՝ ներառյալ դատավոր Ջովանի Ֆալկոնեի սպանությունը։ Տնտեսական ոլորտում կառավարությունը համաձայնեցման համակարգ է մտցրել, ինչը նպաստել է ազգային տնտեսության վերականգնմանը և հիմք է դրել այսպես կոչված եկամուտների քաղաքականությանը, որը թույլ է տվել նվազեցնել գնաճի մակարդակը և տոկոսադրույքները։ Կառավարության կողմից ընդունված սոցիալական գործընկերների միջև համաձայնագրերի այս համակարգը նույնպես օգտագործվել է այլ դեպքերում, օրինակ, 1993 թվականի օգոստոսին բեռնատարների վարորդների զանգվածային գործադուլի ժամանակ։ Այդ նույն ժամանակահատվածում սկսվել է պետական սեփականության մասնավորեցումը բանկային և արդյունաբերական սեկտորներում, իրականացվել են փոստի և սակագնային համակարգի բարեփոխումներ, որոնց արդյունքում հաջողվել է հասնել պետական ծախսերի էական խնայողության։ Կառավարությունը երաշխավորել է առողջապահության միասնական և համընդհանուր համակարգի պահպանումը՝ հրաժարվելով նախորդ կաբինետի գաղափարներից՝ ապահովագրական ֆոնդերին լիազորությունների մի մասը փոխանցելու վերաբերյալ։
1999 թվականի մայիսին ընտրվել է Իտալիայի նախագահ։ Իր պաշտոնավարման ընթացքում ունեցել է վստահության բարձր վարկանիշ, որը տատանվել է 70-ից 80 %-ի սահմաններում։
2005 թվականի մայիսին Չամպին արժանացել է Կարլ Մեծի անվան մրցանակի՝ եվրոպական ինտեգրման գործում ներդրած ավանդի համար։
2006 թվականի նախագահական ընտրություններից առաջ մի շարք քաղաքական գործիչներ պատրաստվում էին Չամպիին առաջադրել այդ պաշտոնում, սակայն նախագահն ինքը մերժել է առաջադրումը։
2006 թվականի մայիսից Իտալիայի ցմահ սենատոր է։
ԶԼՄ-ները բազմիցս նյութեր են հրապարակել մասոնական կազմակերպություններին, մասնավորապես, Լիվորնոյում մասոնական օթյակի անդամ լինելու մասին։ Սակայն այդ ենթադրությունները փաստագրական հաստատումներ չեն գտել, իսկ իրենց և Իտալիայի մասոնների առաջնորդների կողմից մերժվել են։
Պարգևներ և կոչումներ
Իտալական պարգևներ․
Չինաստանի օպերայի թանգարան
Չինաստանի օպերայի թանգարան (Պեկինի օպերայի թանգարան, 北京戏曲博物馆), թանգարան, որը նվիրված է Պեկինի օպերային։ Գտնվում է Սիչեն (Պեկին) Հուգուանհուեյգուան շենքի Վենչան համալիրի տաղավարում ։
Պատմություն
Հուգուանհուեյգուան շենքի համալիրը կառուցվել է 1807 թվականին Հուֆանցյաո փողոցում (3-րդ տուն)՝ Սուանու դարպասներից ոչ հեռու ։ Դեռ օպերայի թանգարանի բացումից առաջ այս վայրը լավ ծանոթ էր Պեկինի օպերայի սիրահարներին. Թայվանի կազմավորումից հետո այստեղ գտնվող թատրոնում սկսել են ելույթ ունենալ նրա այնպիսի հայտնի ներկայացուցիչներ, ինչպիսիք են Թան Սինպեյը, Յու Շույանը, Մեյ Լան Ֆանը, Չեն Յանցյուն , Չեն Դելինը ։
Չինաստանի օպերայի թանգարանը բացվել է 1997 թվականի սեպտեմբերի 6-ին և դարձել է Պեկինի հարյուրերորդ թանգարանը ։
Թանգարանի հիմնական ցուցահանդեսը կրում է «Պեկինի օպերային արվեստի ընդհանուր ակնարկ» անունը։ Այստեղ ներկայացված են փաստաթղթեր և ցուցանմուշներ ոչ միայն Պեկինի օպերայից, այլ նաև Չինաստանի ավանդական այլ օպերաների պատմությունից ։
Ծանոթագրություններ
Կատեգորիա:1997 հիմնադրված թանգարաններ Կատեգորիա:Չինաստանի թանգարաններ
Սոֆիևկա (գյուղ, Բլիզնյուկովի շրջան)
Սոֆիևկա (Софіївка), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1880 թվականին։
2001 թվականի տվյալներով Սոֆիևկա գյուղում բնակվում էր 81 մարդ։ Բնակավայրը զբաղեցնում է 0,18 կմ² տարածք։ Բնակչության խտությունը կազմում էր 450 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Բլիզնյուկովի շրջանի բնակավայրեր Կատեգորիա:Ուկրաինայի գյուղեր Կատեգորիա:1880 թվականին հիմնադրված բնակավայրեր
Կլոնավորում
Կլոնավորում, երբ ստացվում են գենետիկորեն միակերպ օրգանիզմներ բնական ճանապարհով կամ անսեռ (այդ թվում նաև վեգետատիվ) բազմացման ժամանակ։ «Կլոնավորում» տերմինը հաճախ վերաբերում է նաև բազմաբջիջ օրգանիզմների բջիջներին։ Կլոնավորում անվանում են նաև ժառանգականությունն ապահովող մոլեկուլների մի քանի պատճենների ստացումը։ Վերջապես, կլոնավորում անվանում են նաև կենսատեխնոլոգիաների այն մեթոդները, որոնց շնորհիվ արհեստական ճանապարհով ստացվում են օրգանիզմներ, բջիջներ, մոլեկուլներ։ Գենետիկորեն միակերպ բջիջների կամ օրգանիզմների խումբը կոչվում է կլոն։
Ընդհանուր նկարագիր
Կլոնավորում տերմինը եկել է անգլերենից (clone, cloning)։
Ժամանակի ընթացքում տերմինի իմաստը ընդլայնվեց և սկսեցին այն օգտագործել նաև բակտերիաների բազմացման դեպքում։
Կենսաբանության առաջընթացի շնորհիվ բացահայտվեց և բույսերի, և բակտերիաների սկզբնական(արտադրող) բջջի և ստացվող բջիջների գենետիկական նմանությունը(կլոնի բոլոր անդամների մոտ)։ Այդ ժամանակ կլոնավորում տերմինը սկսեցին օգտագործել ցանկացած մակարդակի օրգանիզմների համար՝ ստեղծելով տվյալ օրգանիզմին նույնական առանձնյակներ, որոնք հանդիսանում են սկզբնական օրգանիզմի սերունդ։
Ավելի ուշ կլոնավորում անվանեցին նաև այն տեխնոլոգիաները, որոնց շնորհիվ ստանում էին նույնանման օրգանիզմներ, ինչպես կորիզների փոխարինումը մեկը մյուսով։ Այնուհետև այդպես անվանեցին այն բոլոր օրգանիզմներին, որոնց մոտ կիրառվել էին այդ տեխնոլոգիաները(սկզբնական շերեփուկներից մինչև Դոլլի ոչխարը)։
Եվ արդեն XX դարի 1990-ական թթ. այդ տեխնոլոգիաները օգտագործվում էին մարդկային նմանակների ստեղծման համար, ինչպես նաև մարդկանց կլոնավորման համար։ Տերմինը դադարեց լինել գիտական հասարակության սեփականություն, այն վերցվեց կինոարվեստի, գրականության, համակարգչային խաղերի արտադրողների կողմից և այն մուտք գործեց լեզու որպես ընդհանուր օգտագործման բառ՝ արդեն չունենալով այն հատուկ իմաստը, որն ուներ վերջին 100 տարվա ընթացքում։
Բակտերիաների կլոնավորում
Բակտերիաների համար կլոնավորումը հանդիսանում է բազմացման միակ միջոցը։ Սովորաբար, երբ ասում են բակտերիաների կլոնավորում, հասկանում են ինչ-որ բակտերիայի նպատակաուղղված բազմացումը, երբ նրանից ստանում են կլոն։
Բազմաբջիջ օրգանիզմների կլոնավորում
Գիտնականների և հասարակության ուշադրությունը գրավում է բազմաբջիջ օրգանիզմների կլոնավորումը, որը հնարավոր է դարձել գենային ինժեներիայի առաջխաղացման շնորհիվ։ Ստեղծելով հատուկ պայմաններ և մուտք գործելով բջջի կորիզ մասնագետները ստիպում են նրան առաջացնել անհրաժեշտ հյուսվածքը կամ նույնիսկ ամբողջական օրգանիզմը։ Այս միջոցը թույլատրվում է օգտագործել նաև մեռնող օրգանիզմների համար, նրա գենետիկական նյութը պահպանելու պայմանով։
Վերարտադրողական կլոնավորումը ենթադրում է, որ արդյունքում պետք է առաջանան ամբողջական օրգանիզմներ։ Գիտական նպատակներից բացի, այն կարող է կիրառվել նաև վերացող տեսակների վերականգնման և հազվադեպ հանդիպող տասակների պահպանման մեջ։
Բժշկության մեջ բջջային թերապիան հյուսվածքների կլոնավորման հեռանկարային ծրագրերից մեկն է։ Այդպիսի հյուսվածքները, որոնք ստացվում են հաճախորդի ցողունային բջիջներից, կարող են փոխհատուցել սեփական օրգանիզմի հուսվածքների պակասը և թերությունները և չեն մերժում փոխպատվաստումը։
Թերապեֆտիկ կլոնավորման ժամանակ նպատակաուղղված չեն առաջանում ամբողջական օրգանիզմներ։ Օրգանիզմների զարգացումը կանգ է առնում ամենասկզբում, առաջանում են սաղմնային ցողունային բջիջներ, որոնցից կարելի է ստանալ ցանկացած հյուսվածք կամ այլ կենսաբանական արտադրանք։ Թորձերը ցույց են տալիս, որ թերապետիկ կլոնավորումը կարող է հաջող կիրառություն ունենալ որոշ հիվանդությունների բուժման գործում, որոնք նախնիկում համարվում էին անբուժելի։
Հասարակության վերաբերմունքը կլոնավորման նկատմամբ
2007 թվականին Յանու Ուիլմուտուին՝ մեկին Դոլլի ոչխարի ստեղծողներից, Մեծ Բրիտանիայի թագուհի Ելիզաբետա 2-րդի կողմից շնորհվեց ասպետի կոչում։ Ձևավորվեց մի նոր վախ, որը կարելի է հանդիպել հոգեբանության մեջ։ Բժիշկ-հոգեբան Վիկտոր Յարովոյը 2008 թվականի դեկտեմբերին հայտանաբերեց մի նոր հասկացություն օգտակար խանգարումների մասին՝ բիոնալիզմ։ Բիոնալիզմը վախն է, որը կլոնավորված մարդկանց առաջ է, նրանց հնարավոր ֆիզիկական գերազանցման, բարոյական և հոգեբանական զարգացման առաջ է։
Կլոնավորումը մշակույթի և արվեստի մեջ
Գրականության այն արդյունքները, ֆիլմերը և համակարգչային խաղերը, որոնք ազդում են մարդկանց ու կենդանիների կլոնավորման վրա։
Աղբյուրներ
Կատեգորիա:Կենսաբանական հետազոտական մեթոդներ Կատեգորիա:Կենսատեխնոլոգիա
Գրենլանդիա
Գրենլանդիա (Kalaallit Nunaat, Grønland, թարգմանաբար՝ «կանաչ երկիր»), կղզի-պետություն Հյուսիսային Սառուցյալ և Ատլանտյան օվկիանոսում, Հյուսիսային Ամերիկայից հյուսիս-արևելք։ Երկրագնդի ամենախոշոր կղզին է, զբաղեցնում է ավելի քան 2 միլիոն քկմ տարածք։ Նախկինում հանդիսացել է մայրցամաքի մի մասը, որից անջատվել է նորագույն շարժումների ժամանակ՝ Հյուսիսամերիկյան պլատֆորմի կոտրատումների հետևանքով։ Գրենլանդիայի հյուսիսային ծայրակետը բևեռից հեռու է 705 կիլոմետր։ Մինչև 1536 թվականը պատկանել է Նորվեգիային, որից հետո անցել է Դանիային։ Բնակչությունը 2013 թվականին կազմել է 61,9 հազար մարդ։ Մայրաքաղաքը Նուուկն (Գոթհաբ) է։ Բնակչության 90 %-ը կազմում են գրենլանդացիները։
Բնակչության շուրջ 90 %-ը կենտրոնացված է Գրենլանդիայի հարավարևմտյան ափերին, որտեղ էլ գտնվում են խոշոր բնակավայրերը, այդ թվում մայրաքաղաք Նուուկը՝ իր 17 հազար բնակչով։ Նուուկում է գտնվում Գրենլանդիայի միակ համալսարանը։ 2009 թվականի հունվարից պետական լեզու է գրենլանդերենը (Էսկիմոսյան լեզու)։
Ափերը ողողում են Գրենլանդական ծովը, Դանիական նեղուցը, Բաֆֆինի ծովը, Լաբրադորի ծովը։
Անվանում
Անվանումը Grønland բառացի նշանակում է «կանաչ երկիր», թեև այդ անունը բոլորովին չի համապատասխանում ցուրտ և անբարեբեր երկրին։
Կղզին առաջին անգամ հայտնաբերել է իսլանդացի նավորդ Գունբյորնը մոտ 875 թվականին, սակայն ափ դուրս չի եկել։ 982 թվականի ամռանը իսլանդացի վիկինգ Էյրիկ Ռաուդին (հայտնի է նաև Էյրիկ Շիկահեր և Էյրիկ Տորվադսոն անուններով) առաջին անգամ հետազոտել է այդ կղզու հարավարևմտյան ափի մի հատված, որն այդ ժամանակ ծածկված է եղել կանաչ բուսականությանբ, և կղզին անվանել է «Կանաչ երկիր»։ Գրենլանդիա կղզին ուսումնասիրել է նաև նորվեգացի Ֆ. Նանսենը։ Նա կազմակերպում է փոքրիկ՝ հինգ հոգանոց արշավախումբ, որի նպատակը Գրենլանդիա կղզին հատելն էր՝ արևելքից արևմուտք։ Արշավախումբը Օսլոյից ճանապարհ ընկավ 1888 թ. մայիսի 5-ին։ Ուղիղ հինգ ամսվա ընթացքում Նանսենի արշավախումբը, հաղթահարելով անասելի դժվարություններ, հատում է Գրենլանդիան և հասնում կղզու արևմտյան ափ՝ դահուկներով անցնելով շուրջ 660 կմ ճանապարհ :
Ելենա Բեչկե
Ելենա Բեչկե (Бечке Елена Юрьевна, ), խորհրդային և ռուս գեղասահորդուհի, ով զուգասահքում հանդես է եկել Դենիս Պետրովի հետ և 1992 թվականին Ալբերվիլում կայացած օլիմպիադայում դարձել է արծաթե մրցանակակիր (Համատեղ թիմի դրոշի ներքո)։ ԽՍՀՄ սպորտի վաստակավոր վարպետ (1992):
1984 թվականից 1987 թվականներին Բեչկեն հանդես է եկել Վալերիյ Կորնիենկոյի հետ։ Նրանց ամենաբարձր ձեռքբերումը 1986 թվականի Եվրոպայի առաջնությունն էր, որտեղ նրանք զբաղեցրին երրորդ հորիզոնականը։
1987 թվականին Ելենա Բեչկեի պարազույգն է դառնում Դենիս Պետրովը, և նրանք սկսում են մարզվել լեգենդար Թամարա Մոսկվինայի ղեկավարությամբ։ Նրանց առաջին մեծ հաջողությունը դարձավ ոսկին՝ «Trophée Lalique» մրցաշարում։ Այնուհետև նրանք 1989 թվականի Աշխարհի առաջնությանը դառնում են բրոնզե մրցանակակիրներ, 1991 և 1992 թվականների Եվրոպայի առաջնություններին՝ արծաթե մրցանակակիրներ և 1992 թվականի օլիմպիադային՝ կրկին արծաթե մրցանակակիրներ։
Օլիմպիական խաղերից հետո նրանք հեռացան սիրողական սպորտից և անցան պրոֆեսիոնալի։ Զույգը պրոֆեսիոնալների միջև Աշխարհի առաջնությանը չորս անգամ զբաղեցրել է երկրորդ հորիզոնականը և վերջապես 1996 թվականին հաղթել է։ Բացի այդ Բեչկեն և Պետրովը շատ են շրջագայել ԱՄՆ-ում՝ «Stars on Ice» մրցաշրջան (1994 թվականից 2000 թվականներ)։
Բեչկեն և Պետրովը ամուսնացած էին 1990 թվականից մինչև 1995 թվականը։ Ամուսնալուծությունից հետո նրանք շարունակում էին հանդես գալ որպես պարազույգ, ինչպես նաև միասին շարունակում էին գեղասահորդներ մարզել Վիրջինիայում։
1999-2000 թթ. մրցաշրջանի ավարտից հետո Ելենան վերջնականապես դուրս եկավ սպորտից, երկրորդ անգամ ամուսնացավ։ 2002 թվականին որդի է ունեցել։ 2005 թվականի դրությամբ աշխատում էր որպես մարզիչ Հյուսիսային Կարոլինայում։
Արտաքին հղումներ
Կատեգորիա:Գեղասահորդներ ըստ ազգության Կատեգորիա:ԽՍՀՄ սպորտի վաստակավոր վարպետներ
Ծալիձոր
Ծալիձոր, գետակ Հայաստանում, Որոտանի վտակն է, որը հոսում է Տաթևի վանքի մոտով ։
Ծանոթագրություններ
Կատեգորիա:Սյունիքի մարզի գետեր Կատեգորիա:Որոտան գետի վտակներ
Մնացական Նահապետյան
Մնացական Հովհաննեսի Նահապետյան, հայ գրականագետ, բանասիրական գիտությունների թեկնածու, ՀԽՍՀ մշակույթի վաստակավոր գործիչ (1973), ԽՍՀՄ գրողների միության անդամ 1956 թվականից։ ԽՄԿԿ անդամ 1931 թվականից Կրել է նաև Արճեշենց Քաջբերունի գրական անունը։
Կենսագրություն
Ծնվել է Արևմտյան Հայաստանի Վասպուրական աշխարհի Արճեշ քաղաքին մերձ Գանձակ գյուղում։ Մեծ եղեռնի տարիներին նրանց բնահան եղած ընտանիքը բնակություն է հաստատել Կոտայքի շրջանի Ողջաբերդ գյուղում։ 1931 թվականին ավարտել է Երևանի քաղլուսվարական տեխնիկումը, 1940 թվականին՝ Երևանի մանկավարժական ինստիտուտի լեզվագրական ֆակուլտետը։ Սովորել և ավարտել է նաև նույն ինստիտուտի ասպիրանտուրան։ 1931-1936 թվականներին Գորիսում, Հոկտեմբերյանում և Երևանում աշխատել է որպես կոմերտմիության շրջկոմի քարտուղար։ 1937 թվականին եղել է «Ավանգարդ» թերթի խմբագիրը, 1938-1939 թվականներին՝ ՀԿԿ Երևանի Սպանդարյանի կուսշրջկոմի քարտուղար։ 1941-1945 թվականներին ծառայել է խորհրդային բանակում, մասնակցել Հայրենական մեծ պատերազմին։ 1945 թվականից դասախոսել է Երևանի բարձրագույն ուսումնական հաստատություններում։ 1948 թվականին «Նաիրի Զարյանի ստեղծագործությունը» թեմայով դիսերտացիա է պաշտպանել և ստացել բանասիրական թեկնածուի աստիճան։ 1959-1961 թվականներին ՀԽՍՀ Մինիստրների խորհրդի բարձրագույն և միջնակարգ մասնագիտական կրթության կոմիտեի բուհերի վարչության պետն էր, 1961-1965 թվականներին՝ Երևանի Վ. Բրյուսովի անվան ռուսաց և օտար լեզուների մանկավարժական ինստիտուտի ռեկտորը, 1966-1971 թվականներին՝ ՀԽՍՀ ԳԱ Մ. Աբեղյանի անվան գրականության ինստիտուտի տնօրենի տեղակալը, 1971-1974 թվականներին «Լույս» հրատարակչության տնօրենը, 1974-1977 թվականներին՝ ՀԽՍՀ լուսավորության մինիստրության մանկավարժական գիտությունների գիտահետազոտական ինստիտուտի տնօրենը։ Մահացել է Երևանում ։
Ծանոթագրություններ
Կատեգորիա:Հայ գրականագետներ Կատեգորիա:Հայ խմբագիրներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Բանասիրական գիտությունների թեկնածուներ Կատեգորիա:Գրական կեղծանուններով հայտնի հեղինակներ
Վորոշիլովկա (գյուղ, Տիվրովի շրջան)
Վորոշիլովկա (Ворошилівка), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1921 թվականին։
2001 թվականի տվյալներով Վորոշիլովկա գյուղում բնակվում էր 1 247 մարդ։ Բնակավայրը զբաղեցնում է 24,1 կմ² տարածք։ Բնակչության խտությունը կազմում էր 51,74 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Տիվրովի շրջանի բնակավայրեր Կատեգորիա:Ուկրաինայի գյուղեր Կատեգորիա:1921 թվականին հիմնադրված բնակավայրեր Կատեգորիա:1552 թվականին հիմնադրված բնակավայրեր
Արժամակշա
Արժամակշա (Аржамакша), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիժմա գետի ձախ ափում՝ 132 կմ հեռավորության վրա։ Գետի երկարությունը 17 կմ է։
Արմեն Հայրապետյան (Միկրոբ)
Արմեն Վաղարշակի Հայրապետյան (առավել հայտնի է Միկրոբ անունով, հունիսի 17, 1963, Քաջարան, Սյունիքի մարզ ՀԽՍՀ-դեկտեմբերի 10, 1992, Զանգելանի շրջան,(Ադրբեջանական ԽՍՀ) Շարաֆլու), Արցախյան պատերազմի  մասնակից ։
Ցուցաբերած բացառիկ քաջության և արիության համար ՀՀ նախագահի 1996 թվականի սեպտեմբերի 20-ի հրամանագրով հետմահու պարգևատրվել է «Մարտական խաչ» առաջին աստիճանի շքանշանով։
Կենսագրություն
Արմեն Հայրապետյանը ծնվել է 1963 թվականին։ Ավարտել է Կապանի թիվ 6 միջնակարգ դպրոցը։ Սովորել է Կապանի լեռնահանքային տեխնիկումի էլեկտրամեխանիկական բաժնում ։ 1980 թվականին ավարտել է և զորակոչվել խորհրդային բանակ՝ ծառայության անցնելով Թուրքմենիայի Կրասնովոդսկ քաղաքում տեղաբաշխված հակաօդային պաշտպանության զորամասում։ Զորացրվելուց հետո աշխատանքի է անցել Կապանի ավտոնորոգման գործարանում՝ որպես փականագործ։
Արցախյան պատերազմ
1991 թվականի հոկտեմբերի 10-ին Արմենն ընդգրկվել է ՆԳ Կապանի բաժանմունքի ինքնապաշտպանական ջոկատի կազմում,  մասնակցել է Կապան-Գորիս ավտոճանապարհի պաշտպանությանը։ Նշանակվել է Կապանում գտնվող երկրապահ վաշտի հետախուզական ջոկատի հրամանատար։ Ստացել է Հետախույզ Միկրոբ ծածկանունը։ Այդ ծածկանունը ադրբեջանացի մարտիկները  գիտեին, սակայն նրան չէին տեսել և չէին ճանաչում։  Գերիների և զոհերի փոխանակման ժամանակ Զանգելանի ոստիկանության պետը նրա հետ զրուցելիս ասել է. «Մի օր ինձ ծանոթացրու այդ Միկրոբի հետ»։ Արմենը պատասխանել է. «Կգա ժամանակը, կծանոթանաս»։
1992 թվականի դեկտեմբերի 10-ի վաղ առավոտյան Շարաֆլու գյուղի դիմացի բարձունքի վրա պաշտպանության էին անցել Սիսիանի 25 հոգանոց և Կապանի 12 հոգանոց ջոկատները Միկրոբի գլխավորությամբ։ Մարտի ժամանակ ծանր վիրավորվում է Արմենը։ Ընկերները մի կերպ նրան հասցնում են մոտակա քարանձավը, որտեղ էլ մնում է նա։ Արմենը ադրբեջաներեն օգնության է կանչել  հակառակորդին և երբ ադբեջանցիներն օգնության են հասել,  Միկրոբը պայթեցրել է ձեռքի  նռնակը՝ իր հետ տանելով մի քանի ադբեջանցու ։ Արմենի աճյունն ամփոփված է Կապանի Բաղաբուրջի հուշահամալիրի եղբայրական գերեզմանոցում ՝ իր մարտական ընկերների կողքին։
Բիրիկչուլ
Բիրիկչուլ (Бирикчуль, Пирiк чул), գյուղ Ռուսաստանի Խակասիա հանրապետության Ասկիզսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Խակասիա հանրապետության Ասկիզսկի շրջանի բնակավայրեր Կատեգորիա:1949 թվականին հիմնադրված բնակավայրեր
Ազիար
Ազիար, գյուղ, Երևանի նահանգի Նախիջևանի գավառում։
Բնակիչների մեծ մասը 1828-1829 թթ.-ին եկել էր Սալմաստի գավառից ։
Ծանոթագրություններ
Կատեգորիա:Արևելյան Հայաստանի գյուղեր
Նուկուս
Նուկոս՝ Կարակալպակյան ՀՍՀ մայրաքաղաքը (1939 թվականից)։ Գտնվում է Ամուդարյայի ափին։ Ավտոխճուղիների հանգույց է, ունի երկաթուղային կայարան։ 312 հազար բնակիչ (2018 թվական) ։ Կա մետաղամշակություն, շինանյութերի արտադրություն, սննդի և թեթև արդյունաբերություն, կահույքի ֆաբրիկա։ Գործում են Ուզբեկական ՀՍՀ ԳԱ Կարակալպակյան մասնաճյուղը, մանկավարժական ինստիտուտ, 11 միջնակարգ մասնագիտական ուսումնական հաստատություն, պատմահայրենագիտական և Կարակալպակյան ՀՍՀ-ի արվեստի թանգարանները, երաժշտադրամատիկական թատրոն, ֆիլհարմոնիա։ Հիմնադրվել է 1932 թվականին, նուկոս աուլի տեղում։
Ծանոթագրություններ
Կատեգորիա:Ուզբեկստանի քաղաքներ
Մաքս Իսթմեն
Հեղինակել է «Գրական գիտակցությունն ու նրա տեղը գիտության աշխարհում» (1935) աշխատությունը ։
Ծանոթագրություններ
Կատեգորիա:Ամերիկացի բանաստեղծներ Կատեգորիա:Ամերիկացի արձակագիրներ Կատեգորիա:Ամերիկացի գրականագետներ Կատեգորիա:Կոլումբիայի համալսարանի շրջանավարտներ Կատեգորիա:Ամերիկացի սոցիալիստներ Կատեգորիա:Հրապարակախոսներ Կատեգորիա:Ամերիկացի լրագրողներ Կատեգորիա:Կոլումբիայի համալսարանի դասախոսներ Կատեգորիա:Ամերիկացի ֆեմինիստներ Կատեգորիա:Ամերիկացի սուֆրաժիստներ Կատեգորիա:Ամերիկացի աթեիստներ Կատեգորիա:Ամերիկացի հակակոմունիստներ
Բարեմբակ
Բարեմբակ (Barembach), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2010 թվականի դրությամբ կազմում է 868 մարդ, բնակչության խտությունը` 87.50 մարդ/կմ²։ Բնակավայրը զբաղեցնում է 9.92 կմ² տարածք։
Աշխարհագրություն
Գտնվում է Փարիզ քաղաքից 370 կմ արևելք, Ստրասբուրգ քաղաքից` 40 կմ արևմուտք։
Բնակչություն
Բնակչության քանակը ըստ տարիների
Սեր. երաշխավորված է
'''Սեր. երաշխավորված է''' (Love, Guaranteed), 2020 թվականի ամերիկյան ռոմանտիկ կատակերգություն, որի ռեժիսորը Մարկ Սթիվեն Ջոնսոնն է։ Սցենարի հեղինակներն են Էլիզաբեթ Հաքեթը և Հիլարի Գալանոյը, գլխավոր դերերում են Ռաքել Լեի Քուքը և Դեյմոն Ուայանս կրտսերը ։ Ֆիլմը թողարկվել է Նեթֆլիքսով 2020 թվականի սեպտեմբերի 3-ին ։
Արտադրություն
Ռաքել Լեի Քուքը ֆիլմի պրոդյուսերն է և գլխավոր դերակատարը։ Ֆիլմի միտքը ծագել է իրական դատական գործից, որը հարուցվել է Molson Coors ընկերության դեմ. վերջինս պնդում էր գովազդում, որ իրենց գրաեջուրը պատրաստված է «Ռոքի սարերի մաքուր հանքային ջրից»։ Դատական գործը, որը ներկայացված է գործում, պատմում է այն անիրական խոստումների մասին, որոնք տալիս են առցանց ծանոթությունների ծառայությունները ։
Ընդունելություն
Rotten Tomatoes-ում ֆիլմն ստացել է 47% վարկանիշ` ըստ 15 ակնարկների` միջին 4.42/10 վարկանիշով ։ Metacritic կայքում ֆիլմն ստացել է 39 միավոր 100-ից` ըստ 6 ակնարկի, որոնք հիմնականում արտահայտել են «ոչ դրական կարծիքներ» ։
Լիզա Քենեդին Variety պարբերականից գրել է. «Եթե համակրանքն այն հատկանիշն է, որը դուք արժևորում եք, ապա «Սեր. երաշխավորված է» ֆիլմը հաճույք կպատճառի` ցուցադրելով երկու իսկապես կարգին մարդկանց միջև ծագող քնքշանքը, այնուհետև` սերը» ։
Արտաքին հղումներ
Կատեգորիա:2020 ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան ֆիլմեր Կատեգորիա:Netflix-ի արտադրության ֆիլմեր
Ֆրանչեսկո Սասետիի դիմանկարը Տեոդորո որդու հետ
Ֆրանչեսկո Սասետիի դիմանկարը Տեոդորո որդու հետ, (Ritratto di Francesco Sassetti con il figlio Teodoro, Francesco Sassetti and His Son Teodoro ), իտալացի գեղանկարիչ Դոմենիկո Գիրլանդայոյի (, 1448/1449–1494) մոտավորապես 1488 թվականի նկարն է։ Նկարը գտնվում է Նյու Յորքի Մետրոպոլիտեն թանգարանի մշտական ցուցադրությունում։ Նկարված է տեմպերայով փայտի վրա, շրջանակով նկարի չափը 84,5×63,8 սմ է, իսկ բուն նկարի չափը 75,9×53 սմ։.
Ստեղծագործության նկարագիրը
Սա կրկնակի դիմնանկար է, նկարված տեմպերայով փայտի վրա։ Վաղ Վերածննդի տղամարդու և երեխայի առաջին դիմանկարներից է։ Նկարի վերևում լատիներեն գրառում կա, որը ավելացվել է, նկարը ավարտելուց հետո։ ։
Նկարում պատկերված է Ֆրանչեսկո Սոսետին (1421—1490), իտալացի բանկիր, ով աշխատում էր Մեդիչիի բանկում, և իր որդին Տեոդորոն։
Ետին պլանում պատկերված են սարեր և լիճ, որին սահմանակից են քաղաքի շինությունները։ Կարծիք կա, որ շինություններից մեկը Սոսետիի Ժնևում կառուցած ժամատունն է։
Այս նկարը հաճախ համեմատում են Դոմենիկո Գիրլանդայոյի վրձնին պատկանող մի այլ կրկնակի դիմանկարի՝ «Ծերունին թոռան հետ» նկարի հետ, որը նկարված է մոտավորապես 1490 թվականին և գտնվում է Լուվրում ։
Պատմություն
Ֆրանչեսկո Սոսետին ուներ տասը երեխա, որոնցից հինգը տղա և նրանցից երկուսի անունը Տեոդորո էր։ Առաջին Տեոդորոն ծնվել էր 1460 թվականին և մահացել 1479–ին, իսկ երկրորդը ծնվել էր 1479 թվականին և ստացել էր առաջինի անունը։ Նկարչի ստեղծագործությունները ուսումնասիրող արվեստագետները գտնում են, որ մեծ հավանականությամբ, նկարում պատկերված է երկրորդ Տեոդորոն (1479—1546), և թվագրում են նկարը 1488 թվականով ։ Գրականության մեջ կարծիքներ կան հօգուտ նրա, որ նկարում առաջին Տեոդորոն է։ Այս վարկածի կողմնակիցները գտնում են, որ նկարը ստեղծվել է 1466 թվականին, երբ Սոսետին աշխատում էր Ժնևում՝ Մեդիչիի բանկի մասնաճյուղում։
Նկարը առաջին անգամ հիշատակվում է 1875 թվականին Լոնդոնցի Ուիլյամ Գրեմի (William Graham) հավաքածուում, որը մահացել է 1885 թվականին։ Նրա մահից հետո 1886 թվականին Christie's աճուրդում վաճառվել է 535,10 ֆունտ ստեռլինգով լոնդոնաբնակ Մարտին Կոլնեգիին (Martin Colnaghi)։ 1893 թվականին նկարը Ռոբերտ և Էվելին Բենսոնների (Robert H. and Evelyn Benson) հավաքածուում էր՝ նորից Լոնդոնում, որոնց մոտ մնացել է մինչև 1927 թվականը ։
1927 թվականին նկարը վաճառվել է Duveen Brothers (տես՝ Joseph Duveen) արտ–դիլերային ընկերությանը և տեղափոխվել է Նյու Յորք։ Այնտեղ, իր հավաքածուի համար նկարը գնել է Ժյուլ Բաշը (Jules Bache)։ Բաշը մահացել է 1944 թվականին, իսկ 1949 թվականին նրա հավաքածուն (Jules S. Bache Collection) հանձնվել է Մետրոպոլիտեն թանգարանին, որտեղ և գտնվում է առ այսօր։
Ծանոթագրություններ
Կատեգորիա:Դոմենիկո Գիրլանդայոյի նկարները Կատեգորիա:1488 նկարներ Կատեգորիա:Մետրոպոլիտեն թանգարանի նկարներ
Ֆիս (Սիլվանի գավառ)
Ֆիս, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում ։ Գտնվում էր Լճե ավանից 18 կմ հարավ-արևմուտք։
Բնակչություն
1901 թվականին ուներ 40 տուն քուրդ և 10 տուն ասորի բնակիչ։
Պատմամշակութային կառույցներ
Գյուղի հյուսիսում գտնվում է Փիս բերդի ավերակները ։
Ծանոթագրություններ
Կատեգորիա:Արևմտյան Հայաստանի գյուղեր
Ջիմիլիմե
Ջիմիլիմե (արաբերեն՝ ادوئنی), քաղաք Կոմորոսի արևելքում գտնվող Անյուան կղզում։
Կատեգորիա:Աֆրիկայի քաղաքներ Կատեգորիա:Կոմորյան կղզիների քաղաքներ
Բարբեզյո Սեն Իլյեր (կանտոն)
Բարբեզյո Սեն Իլյեր (Barbezieux-Saint-Hilaire), Ֆրանսիայի կանտոն է, գտնվում է Պուատու Շարանտա շրջանում։ Շարանտ դեպարտամենտի կանտոնն է։ Մտնում է Կոնյակ օկրուգի մեջ։ Համաձայն 2007 թվականի մարդահամարի կանտոնի բնակչությունը 9744 մարդ էր։ Կանտոնի համարը 1606 է։ Կանտոնում կա 17 կոմունա։
Արտաքին հղումներ
Կատեգորիա:Ֆրանսիայի կանտոններ
Արտագաղթի թանգարան
Արտագաղթի թանգարան (լեհերեն՝ Muzeum Emigracji), թանգարան, որը գտնվում է Լեհաստանի Գդինյա քաղաքում։ Այն բացվել է հանրության համար 2015 թվականի մայիսի 16-ին և ցուցադրում է 200 տարվա լեհական արտագաղթը, 19-րդ դարից մինչև մեր օրերը։ Այն գտնվում է նախկին ծովային կայարանում, որը 1930-ականներից մինչև 1979 թվականը եղել է տարանցիկ շենք, որտեղից հազարավոր լեհ գաղթականներ մեկնել են իրենց նոր հայրենիքներ։ Շենքը վերանորոգվել է 2014 թվականի կեսերին՝ 49,3 միլիոն լեհական զլոտի արժողությամբ  ։
2018 թվականին թանգարանը ստացել է Սլավոնական մշակույթների ֆորումի « Լավագույն սլավոնական թանգարանի Ժիվա» մրցանակը ։
Արտաքին հղումներ
Կատեգորիա:Լեհական սփյուռք Կատեգորիա:2015 հիմնադրված թանգարաններ Կատեգորիա:Լեհաստանի թանգարաններ
Ամիրթաթման
Ամիրթաթման, ագարակ Կիլիկիայում, Ադանա քաղաքի շրջակայքում։ 1910 թվականին այստեղ աշխատում էին 168 հայ և 20 հույն գյուղատնտեսական բանվորներ, որոնք բոլորն ել սպանվեցին թուրքերի կողմից, իսկ ագարակը ավերվեց ։
Ծանոթագրություններ
Կատեգորիա:Կիլիկիա
Սոֆիևկա Պերվայա (գյուղ, Բլիզնյուկովի շրջան)
Սոֆիևկա Պերվայա (Софіївка Перша), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1825 թվականին։
2001 թվականի տվյալներով Սոֆիևկա Պերվայա գյուղում բնակվում էր 495 մարդ։ Բնակավայրը զբաղեցնում է 1,22 կմ² տարածք։ Բնակչության խտությունը կազմում էր 405,74 մարդ/կմ²։